ΑΠΌΦΑΣΗ ΤΟΥ ΣΥΜΒΟΥΛΊΟΥ της 17ης Δεκεμβρίου 2007 για το διορισμό του προέδρου του τμήματος προσφυγών του Κοινοτικού Γραφείου Φυτικών Ποικιλιών και του αναπληρωτή του (2007/858/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 2100/94 του Συμβουλίου, της 27ης Ιουλίου 1994, για τα κοινοτικά δικαιώματα επί των φυτικών ποικιλιών (1), και ιδίως το άρθρο 47 παράγραφος 1, τον κατάλογο υποψηφιοτήτων που πρότεινε η Επιτροπή στις 29 Οκτωβρίου 2007, αφού έλαβε τη γνώμη του διοικητικού συμβουλίου του Κοινοτικού Γραφείου Φυτικών Ποικιλιών, ΑΠΟΦΑΣΙΖΕΙ: Άρθρο 1 Ο κ. Paul A.C.E. VAN DER KOOIJ, ο οποίος γεννήθηκε στις 13 Ιανουαρίου 1956, διορίζεται πρόεδρος του τμήματος προσφυγών του Κοινοτικού Γραφείου Φυτικών Ποικιλιών για διάστημα πέντε ετών. Ο κ. Timothy MILLETT, ο οποίος γεννήθηκε στις 6 Ιανουαρίου 1951, διορίζεται αναπληρωτής πρόεδρος του τμήματος προσφυγών του Κοινοτικού Γραφείου Φυτικών Ποικιλιών για διάστημα πέντε ετών. Η θητεία τους αρχίζει να ισχύει από την ημερομηνία που θα αρχίσουν να ασκούν τα καθήκοντά τους. Η ημερομηνία αυτή θα καθοριστεί με συμφωνία του προέδρου και του διοικητικού συμβουλίου του εν λόγω Γραφείου. Άρθρο 2 Η παρούσα απόφαση αρχίζει να ισχύει από την ημερομηνία εκδόσεώς της. Άρθρο 3 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Βρυξέλλες, 17 Δεκεμβρίου 2007.

[Source: multi_eurlex | Tokens: 1277]